รัฐบาลไทย-ข่าวทำเนียบรัฐบาล-ขอนแก่น โชว์โมเดล ศูนย์พักคอยผู้ป่วยยาเสพติด หรือ "CI จังหวัดขอนแก่น" แก่กลุ่มงานวิจัย กรมการปกครอง ผู้ว่าฯ ขอนแก่น เผยใช้แนวคิด "เอาชนะทางความคิด ให้โอกาส ให้ที่ยืน และให้อาชีพ"
วันอังคารที่ 12 มีนาคม 2567
12/03/2567
ขอนแก่น โชว์โมเดล ศูนย์พักคอยผู้ป่วยยาเสพติด หรือ "CI จังหวัดขอนแก่น" แก่กลุ่มงานวิจัย กรมการปกครอง ผู้ว่าฯ ขอนแก่น เผยใช้แนวคิด "เอาชนะทางความคิด ให้โอกาส ให้ที่ยืน และให้อาชีพ"
จังหวัดขอนแก่น โชว์โมเดล ศูนย์พักคอยผู้ป่วยยาเสพติด หรือ "CI จังหวัดขอนแก่น" แก่กลุ่มงานวิจัย กรมการปกครอง ด้านผู้ว่าฯ ขอนแก่น เผยใช้แนวคิด "เอาชนะทางความคิด ให้โอกาส ให้ที่ยืน และให้อาชีพ" เพื่อแก้ไขปัญหายาเสพติดในพื้นที่อย่างยั่งยืน
วันนี้ (12 มี.ค. 67) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้ให้การต้อนรับ และสนับสนุนคณะทํางานกลุ่มงานวิจัย ส่วนวิจัยและประเมินผล กองวิชาการและแผนงาน กรมการปกครอง กระทรวงมหาดไทย ในการลงพื้นที่จังหวัดขอนแก่น โดยมีการศึกษาและเก็บข้อมูล ณ ที่ทําการปกครองจังหวัดขอนแก่น ที่ทําการปกครองอําเภอเมืองขอนแก่น อําเภอบ้านฝาง และอําเภอหนองเรือ รวมถึงกองร้อยอาสารักษาดินแดนจังหวัดขอนแก่น ในประเด็นการบูรณาการเพื่อยกระดับภารกิจด้านการป้องกันและเเก้ไขปัญหายาเสพติดในพื้นที่ที่จะก่อให้เกิดความยั่งยืนแก่พี่น้องประชาชนอย่างเป็นรูปธรรม ซึ่งจะช่วยให้จังหวัดขอนแก่นสามารถพัฒนาและนําข้อมูลที่ได้เก็บรวบรวมไปใช้ประโยชน์ด้านวิชาการร่วมกับส่วนวิจัยและประเมินผล กรมการปกครอง เพื่อประมวลความรู้ และแนวทางการทํางานในทุกมิติต่อไป
นายไกรสร กองฉลาด ผู้ว่าราชการจังหวัดขอนแก่น กล่าวว่า ส่วนวิจัยและประเมินผล กองวิชาการและแผนงาน กรมการปกครอง ได้บูรณาการร่วมกับ ส่วนส่งเสริมและเผยแพร่ (เทศาภิบาล) ลงพื้นที่ศึกษาวิจัยการปรับสมดุลการบริหารราชการส่วนภูมิภาค โดยได้ศึกษาผลการปฏิบัติหน้าที่ของฝ่ายปกครองในเขตพื้นที่จังหวัดขอนแก่น กรณีศึกษาบทบาทนายอําเภอกับการบริหารจัดการเชิงพื้นที่ จากผู้ให้ข้อมูลตามกลุ่มเป้าหมาย ได้แก่ ปลัดจังหวัด นายอําเภอ ปลัดอําเภอ ประชาชนผู้มารับบริการในประเด็นต่าง ๆ โดยมีกลุ่มเป้าหมายจาก 1. โครงการอําเภอบําบัดทุกข์ บํารุงสุข แบบบูรณาการอย่างยั่งยืน และหนึ่งตําบลหนึ่งหมู่บ้านยั่งยืน ซึ่งจังหวัดขอนแก่นมีผลการดําเนินการโครงการตามแนวพระราชดําริ “ทางนี้มีผล ผู้คนรักกัน” เพื่อสร้างความมั่นคงทางอาหาร จังหวัดขอนแก่น มีการดําเนินการแล้ว 158 เส้นทาง จํานวนต้นไม้ที่ปลูก 15,262 ต้น ระยะทางรวม 108 กิโลเมตร 2. กลุ่มเป้าหมายตามข้อมูลระบบ ThaiQM และการดําเนินการตามพระราชบัญญัติที่เกี่ยวข้อง อาทิ พ.ร.บ. สถานบริการ พ.ศ. 2509 และที่แก้ไขเพิ่มเติม พ.ร.บ. การทวงถามหนี้ พ.ศ. 2558 และการแก้ไขปัญหาหนี้นอกระบบ ซึ่งจังหวัดขอนแก่นมีจํานวนลูกหนี้ 3,959 คน แก้ไขปัญหาแล้ว 1,644 คน คิดเป็นร้อยละ 41.52 โดยจังหวัดขอนแก่นได้ดําเนินการเชิญเจ้าหนี้และลูกหนี้ได้มาพบปะพูดคุยกัน ผ่านกลไกของเจ้าหน้าที่จากหน่วยงานภาครัฐที่เกี่ยวข้องร่วมเป็นคนกลางในการเจรจาไกล่เกลี่ย เพื่อแก้ไขปัญหาหนี้นอกระบบอย่างต่อเนื่อง ผลการดําเนินงานก็เป็นที่น่าพึงพอใจ และได้กําชับให้เจ้าหน้าที่ให้ความสําคัญโดยดําเนินการแก้ไขปัญหาให้ทั้งฝ่ายเจ้าหนี้ และลูกหนี้ ให้สองฝ่ายได้รับความเป็นธรรมอย่างเท่าเทียม
นอกจากนี้ ยังได้มีการเก็บข้อมูลเกี่ยวกับการขับเคลื่อนศูนย์ดํารงธรรมอําเภอ การขับเคลื่อนการลงทะเบียนผ่านแอปพลิเคชัน ThaID มีผู้ลงทะเบียน 387,230 คน คิดเป็นร้อยละ 23.77 (ข้อมูล ณ วันที่ 6 มีนาคม 2567) การขับเคลื่อนศูนย์ราชการสะดวก (GECC) ของจังหวัดขอนแก่น
"สําหรับประเด็นสําคัญที่ได้นําเสนอคณะกลุ่มงานวิจัยฯ คือแนวทางในการขับเคลื่อนภารกิจด้านการป้องกันและแก้ไขปัญหายาเสพติด โดยการจัดตั้งศูนย์พักคอยผู้ป่วยยาเสพติด (Community Isolation : CI) จังหวัดขอนแก่น ซึ่งเป็นไปตามนโยบายของรัฐบาล และนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทยในการทําสงครามกับยาเสพติด ตัดวงจรทั้งในพื้นที่ชายแดนและพื้นที่ตอนในของประเทศ เพื่อป้องกัน ปราบปราม และลดผลกระทบที่เกี่ยวเนื่องกับยาเสพติด รวมถึงการคืนคนดีสู่สังคมผ่านกระบวนการ บําบัดรักษา และฟื้นฟูสภาพทางสังคม" นายไกรสร กองฉลาด ผู้ว่าราชการจังหวัดขอนแก่น กล่าว
นายไกรสร กองฉลาด ผู้ว่าราชการจังหวัดขอนแก่น กล่าวต่อว่า ภารกิจด้านการป้องกันและแก้ไขปัญหายาเสพติดโดยการจัดตั้งศูนย์พักคอยผู้ป่วยยาเสพติด (Community Isolation : CI) จังหวัด ขอนแก่น ตามแนวทางของผู้ว่าราชการจังหวัดขอนแก่น ด้วยแนวคิด "เอาชนะทางความคิด ให้โอกาส ให้ที่ยืน และให้อาชีพ" เพื่อให้การสงเคราะห์ช่วยเหลือผู้ป่วยยาเสพติดที่ผ่านการบําบัดจากสถานพยาบาล หรือผู้ป่วยที่ยังไม่หายขาดจากยาเสพติดที่อยู่ในหมู่บ้าน/ชุมชน มาเข้ารับการบําบัดที่กองร้อย อส.จังหวัด/กองร้อย อส.อําเภอ โดยการดูแลของนายอําเภอ/พนักงานฝ่ายปกครอง ซึ่งดําเนินการมาตั้งแต่ พ.ศ. 2566 (ดําเนินการเป็นแห่งแรกของประเทศ) มีวัตถุประสงค์ เพื่อแยกผู้ป่วยยาเสพติดที่มีพฤติกรรมที่มีความเสี่ยงที่อาจก่อให้เกิดความเดือดร้อนในชุมชน ออกมาพักคอยจนกว่าจะมีความพร้อมกลับคืนสู่ชุมชน เพื่อลดอันตรายและความเสียหายที่อาจเกิดขึ้นจากผู้ป่วยยาเสพติด
"ศูนย์พักคอยผู้ป่วยยาเสพติด หรือ ศูนย์ CI จังหวัดขอนแก่น มีรูปแบบโครงสร้างการดําเนินงาน 2 ส่วน ได้แก่ ส่วนที่ 1 โดย นายอําเภอ/ผอ.ศป.ปส.อ. เป็นหัวหน้าศูนย์ CI อําเภอ และกําหนดอาคารสถานที่ดําเนินงาน CI อําเภอ และส่วนที่ 2 โดยปลัดอําเภอ, ผู้อํานวยการโรงพยาบาลชุมชน, สาธารณสุขอําเภอ เป็นเลขานุการร่วม และเจ้าหน้าที่ศูนย์ CI ผู้แทนส่วนราชการ/หน่วยงาน ในอําเภอ ได้แก่ ผู้กํากับสถานีตํารวจภูธร, ท้องถิ่นอําเภอ, นายกเทศบาล, นายก อบต., ปลัดเทศบาล, ปลัด อบต., กํานัน, ผู้ใหญ่บ้านทุกหมู่บ้าน, สมาชิกกองอาสารักษาดินแดนประจํากองร้อยอาสารักษาดินแดนอําเภอ ซึ่งศูนย์ CI มีหน้าที่เป็นฝ่ายอํานวยการ และพัฒนาหลักสูตรการดูแลให้ความช่วยเหลือที่เหมาะสมตามบริบทของพื้นที่และบุคคล เป็นครูฝึก/ครูพี่เลี้ยง/ชุดรักษาความปลอดภัย เจ้าหน้าที่ประจําศูนย์ CI ประสานข้อมูลรองรับการส่งต่อผู้ติดยาเสพติดที่มีอาการทางจิต หรือมีพฤติกรรมรุนแรงจากการใช้ยาเสพติด จากสถานพยาบาลที่ผ่านการบําบัดเข้ามาติดตามดูแลต่อเนื่อง จัดให้มีการสนับสนุนช่วยเหลือ และให้การสงเคราะห์ด้านอาชีพให้แก่ผู้เข้ารับบริการ ประเมินผลสภาวะทางกาย จิตใจ จ่ายยาจนกว่าตัวผู้ป่วยพร้อมกลับคืนสู่ชุมชน" นายไกรสรฯ กล่าว
นายไกรสร กองฉลาด ผู้ว่าราชการจังหวัดขอนแก่น กล่าวเพิ่มเติมว่า ศูนย์ CI มีหน้าที่จัดเก็บรวบรวมข้อมูลสถิติการดําเนินงาน ติดตาม และประเมินผลการดําเนินการเพื่อยกระดับและพัฒนาการดําเนินงานในระยะต่อ ๆ ไป โดยผลการดําเนินงานที่ผ่านมาของศูนย์ CI จังหวัดขอนแก่น ขณะนี้มีการจัดตั้งศูนย์พักคอยผู้ป่วยยาเสพติด (Community Isolation : CI) ครบทั้ง 26 อําเภอ มีการให้บริการและสงเคราะห์ช่วยเหลือผู้ป่วยยาเสพติดในปีงบประมาณ พ.ศ. 2566 จํานวน 246 คน ดําเนินการต่อเนื่องในปีงบประมาณ พ.ศ. 2567 จํานวน 156 คน รวมมีจํานวนผู้ป่วยยาเสพติดที่ผ่านการช่วยเหลือจากศูนย์ CI ขอนแก่น รวมทั้งสิ้น 402 คน
นายไกรสร กองฉลาด ผู้ว่าราชการจังหวัดขอนแก่น กล่าวทิ้งท้ายว่า ปัญหาด้านการป้องกันและแก้ไขปัญหายาเสพติดนับเป็นปัญหาระดับชาติที่อยู่ในขั้นวิกฤตและจําเป็นต้องมีการบูรณาการแก้ไขร่วมกัน ผ่านหน่วยงานที่หลากหลายและตรงภารกิจ และควรมีการศึกษาวิจัยด้านการป้องกันและแก้ไขปัญหายาเสพติด รวมถึงการประชาสัมพันธ์ผลงานแบบบูรณาการที่ได้รับความร่วมมือจากหน่วยงานที่เกี่ยวข้อง รวมถึงความร่วมมือจากพี่น้องประชาชนซึ่งเป็นกลไกสําคัญในการป้องกันและเเก้ไขปัญหายาเสพติดในระดับพื้นที่ โดยในส่วนการประชาสัมพันธ์จะต้องเน้นการสื่อสารเชิงรุกที่เข้าถึงทุกกลุ่มเป้าหมาย ทั้งเด็กนักเรียนในสถานศึกษา กลุ่มแรงงานในสถานประกอบการ หรือไซต์งานก่อสร้าง กลุ่มผู้อยู่ระหว่างการบําบัด รักษา และฟื้นฟูสภาพทางสังคม ซึ่งจะต้องสื่อสารอย่างต่อเนื่องเเละต้องช่วยกันสื่อสารให้เห็นถึงโทษ และภัยที่เกิดจากยาเสพติด รวมไปถึงช่องทางในการแจ้งเบาะเเส ทั้งศูนย์ดํารงธรรม 1567 หรือเจ้าหน้าที่ด้านความมั่นคงในพื้นที่ นอกจากนี้ จังหวัดขอนแก่นจะได้ประสานและพัฒนาการปฏิบัติร่วมกับส่วนวิจัยและประเมินผล กรมการปกครอง ดําเนินการประมวลความรู้ และแนวทางการทํางานที่ได้รับในทุกมิติ บูรณาการร่วมกับทุกภาคส่วนเพื่อยกระดับภารกิจการแก้ไขปัญหายาเสพติดในพื้นที่ให้กับประชาชนอย่างยั่งยืนต่อไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood